അഫ്ഗാനില് ശക്തമായ ഭൂചലനം വീടുകള്ക്കും കെട്ടിടങ്ങള്ക്കും വിള്ളല് കാബൂള് : അഫ്ഗാനിസ്താനില് ശക്തമായ ഭൂചലനം. റിക്ടര് സ്കെയിലില് 5.0 തീവ്രത രേഖപ്പെടുത്തി. ഫയ്സാബാദിന് സമീപം രാവിലെ 5.50 നാണ് ഭൂചലനം അനുഭവപ്പെട്ടത്. ഭൂചലനത്തില് ആള്നാശം സംബന്ധിച്ച റിപ്പോര്ട്ടുകള് ഒന്നും തന്നെ ഇതുവരെ പുറത്തുവന്നിട്ടില്ല. പ്രകമ്ബനത്തില് ചില വീടുകളിലും കെട്ടിടങ്ങളിലും വിള്ളല് വീണിട്ടുണ്ടെന്നാണ് വിവരം. ഫയേസാബാദില് നിന്നും 106 കിലോ മീറ്റര് മാറി 150 കിലോ മീറ്റര് ആഴത്തിലാണ് ഭൂചലനത്തിന്റെ പ്രഭവ കേന്ദ്രമെന്ന് സെന്റര് ഫോര് സീസ്മോളജി അറിയിച്ചു. കഴിഞ്ഞ ഒരു മാസത്തിനിടെ അഫ്ഗാനില് ഉണ്ടാകുന്ന രണ്ടാമത്തെ ഭൂചലനമാണ് ഇത്. ഇതിന് മുന്പ് സെപ്തംബര് മൂന്നിനാണ് രാജ്യത്ത് ഭൂചലനം അനുഭവപ്പെട്ടത്. റിക്ടര് സ്കെയിലില് 4.0 തീവ്രത രേഖപ്പെടുത്തിയ ഭൂചലനമാണ് ഉണ്ടായത്.